Беручы пад увагу шаноўны ўзрост маёй суразмоўцы, я не магла не спытаць, у чым, на яе погляд, заключаецца сакрэт захавання бадзёрасці і здароўя на доўгія гады. У адказ пачула, што сакрэт — у імкненні да самаразвіцця. Гэта прыносіць асалоду. Больш за ўсё Эма Трафімаўна любіць чытаць — аб знакамітых мастаках, скульптарах і артыстах. Вельмі ўразіла яе кніга аб французскім скульптары Радэне, нядаўна закончыла чытаць пра спявачку Патрысію Каас. Шмат цікавага таксама пазнае з перадачы “Культура” на РТР. А яшчэ яна пільна сочыць за спартыўным жыццём — не прапусціла трансляцыі ні адной гульні чэмпіянату свету па хакеі, нядаўняга чэмпіянату па біятлоне сярод юніёраў.